ທ່ານ John Kerry ພົບປະກັບ ປະທາ. ຢູເຄຣນ ທ່ານ Poroshenko
ຄວາມ​ຮຸນ​ແຮງ​ໃນ​ພາກ​ຕາ​ເວັນ​ອອກ​ຂອງ​ຢູ​ເຄຣນ ​ໄດ້​ເພີ້​ມທະວີ​ຂຶ້ນ ຫຼັງ​ຈາກ​ການ​​ເຈລະຈາສັນຕິພາບ ຮອບຫລ້າສຸດ ໄດ້ແຕກຫັກລົງ.
ລັດຖະມົນຕີການຕ່າງປະເທດສະຫະລັດ ທ່ານ John Kerry ກຳລັງຢູ່ໃນນະຄອນ Kyiv ເພື່ອໂອ້ລົມກັບປະທານາທິບໍດີ ຢູເຄຣນ ທ່ານ Petro Poroshenko ໃນຂະນະທີ່ພວກຜູ້ນຳ ຂອງຝຣັ່ງ ແລະເຢຍ ຣະມັນ ໄດ້ປະກາດວ່າ ພວກທ່ານກຳລັງ ຈະເດີນທາງໄປຍັງຢູເຄຣນເຊັ່ນດຽວກັນ ພ້ອມດ້ວຍຂໍ້ສະເໜີ ສັນຕິພາບສະບັບໃໝ່ ກ່ອນການໄປຮອດໄປເຖິງຂອງທ່ານ Kerry ເຈົ້າໜ້າທີ່ຂັ້ນອາວຸໂສຂອງກະຊວງການຕ່າງປະເທດ ຄົນນຶ່ງ ໄດ້ປະກາດວ່າ ສະຫະລັດຈະໃຫ້ເງິນຊ່ອຍເຫຼືອຢູເຄຣນ ເພີ້ມອີກ 16 ລ້ານ 4 ແສນໂດລ່າ ເພື່ອຊ່ອຍເຫຼືອພົນລະເຮືອນທີ່ໄດ້ຮັບຜົນກະທົບຈາກການສູ້ລົບຂອງທະຫານຢູເຄຣນ ແລະພວກກະ ບົດແບ່ງແຍກດິນດິນແດນນິຍົມຣັດເຊຍ ໃນພາກຕາເວັນອອກຂອງຢູເຄຣນ ເຈົ້າໜ້າທີ່ ຍັງໄດ້ກ່າວວ່າ ສະຫະລັດແລະພັນທະມິດຂອງຕົນ ຍັງຈະສືບຕໍ່ພິຈາລະນາການໃຫ້ຄວາມຊ່ອຍເຫຼືອ “ອາວຸດຍຸດໂທປະກອນໃນການປ້ອງກັນຕົນເອງ” ຊຶ່ງເປັນບາດ ກ້າວທີ່ວໍຊິງຕັນ ມາຮອດເວ ລານີ້ຍັງມີຄວາມລັງເລໃຈຢູ່ນັ້ນ ເຈົ້າໜ້າທີ່ທ່ານນີ້ ກ່າວເພີ້ມ ຕື່ມວ່າ ສະຫະລັດ ແລະບັນດາປະເທດພາຄີໃນຢູໂຣບ ອາດຈະພິຈາລະນາການລົງໂທດເພີ້ມຕື່ມ ຕໍ່ຣັດເຊຍ ໃນໄວໆນີ້ ຄວາມຮຸນແຮງໃນພາກຕາເວັນອອກຂອງຢູເຄຣນ ໄດ້ເພີ້ມທະວີຂຶ້ນ ຫຼັງຈາກການເຈລະຈາສັນຕິພາບ ຮອບຫລ້າສຸດ ທີ່ແນໃສ່ເພື່ອຍຸດຕິການກໍ່ກະບົດທີ່ດຳເນີນມາເປັນ ເວລາ 9 ເດືອນນັ້ນ ໄດ້ແຕກຫັກລົງ ປະທານາທິບໍດີຝຣັ່ງ ທ່ານ Francois Hollande ໄດ້ກ່າວວ່າ ທ່ານແລະນາຍົກລັດ ຖະມົນຕີເຢຍຣະມັນ ທ່ານນາງ Angela Merkel ຈະທຳການຢ້ຽມຢາມຢູເຄຣນ ເພື່ອຈະນຳສະເໜີ “ການແກ້ໄຂອັນໃໝ່ ຕໍ່ບັນຫາຂັດແຍ້ງ ອີງຕາມອະທິປະໄຕແລະຜືນແຜ່ນດິນ ອັນຄົບຖ້ວນຂອງຢູເຄຣນນີ້ ” ປະທານາທິ ບໍດີ Hollande ແລະທ່ານນາງ Merkel ຈະປຶກສາຫາລືກັນ ກ່ຽວກັບແຜນດັ່ງກ່າວກັບປະທານາທິບໍດີ Poroshenko ໃນວັນພະຫັດມື້ນີ້ ກ່ອນທີ່ຈະມຸ່ງໜ້າໄປຍັງ Moscow ເພື່ອໂອ້ລົມກັບບັນດາຜູ້ນຳຣັດເຊຍ ຍັງບໍ່ທັນມີລາຍລະອຽດໃດໆເພີ່ມຕື່ມກ່ຽວກັບຂໍ້ລິເລີ້ມສັນຕິພາດັ່ງກ່າວໃນເວລານີ້ເທື່ອ